Diari Oficial de la Generalitat Valenciana


Sumari del DOGV 7836, del 25-07-2016 (2016/5916)

Proposta de Resolució de 12 de juliol de 2016, de la directora de l'Agència Valenciana del Turisme, de denegació d'ajudes dirigides a la celebració d'activitats esportives i culturals d'impacte turístic internacional a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7836

Data del DOGV
:   25-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5916


Data del document
:   12-07-2016

Organisme emissor
:   Agència Valenciana del Turisme

Tipus de document
:   Anunci

Anàlisi jurídica

 Descriptors 

:   * Agència Valenciana del Turisme
    * ajuda pública

Proposta de Resolució de 12 de juliol de 2016, de la directora de l'Agència Valenciana del Turisme, de denegació d'ajudes dirigides a la celebració d'activitats esportives i culturals d'impacte turístic internacional a la Comunitat Valenciana. [2016/5916]  
Antecedents de fet  
  
Primer. Per Resolució de 7 de març de 2016, del president de l'Agència Valenciana del Turisme, publicada en el Diari Oficial de la Comunitat Valenciana (núm. 7738), del dia 10 de març de 2016, es convoquen les ajudes 2016 de l'Agència Valenciana del Turisme dirigides a la celebració d'activitats esportives i culturals d'impacte turístic internacional a la Comunitat Valenciana. El programa 1 de l'esmentada resolució va dirigit al Suport a la realització d'activitats esportives d'impacte turístic internacional i el programa 2 va dirigit al Suport a la realització d'activitats culturals d'impacte turístic internacional.  
  
Segon. Amb diferents dates van entrar a l'Agència Valenciana del Turisme diverses sol·licituds d'ajuda acollides als esmentats programes 1 i 2, que han donat lloc a la instrucció dels expedients relacionats en el document annex adjunt a la present proposta de resolució.  
  
Tercer. D'acord amb el que estableix l'article 8.2 de la resolució de convocatòria, s'ha reunit la Comissió d'Avaluació d'Ajudes, en sessió de data 7 de juliol de 2016, que adopta, entre d'altres, els acords següents:  
1r. Informar desfavorablement als efectes de concessió d'ajudes les 19 sol·licituds que es relacionen en l'annex III de l'acta Sol·licituds desfavorables, bé per no correspondre el projecte amb l'objecte o les actuacions subvencionables establides en la convocatòria d'ajudes, bé per ser el cost subvencionable inferior a 20.000 euros o bé per no haver aconseguit la puntuació mínima necessària per a això i establida en el 8.2, segon paràgraf, de la Resolució de 7 de març de 2016, de convocatòries d'ajudes 2016 de l'Agència Valenciana del Turisme.  
  
2n. Traslladar els acords anteriors a la persona titular de la direcció de l'Agència Valenciana del Turisme, perquè, en compliment de l'article 8.7 de la Resolució de 7 de març de 2016, per la qual es convoquen les presents ajudes, emeta la proposta de resolució corresponent.  
  
  
Fonaments de dret  
  
Primer. La Resolució de 7 de març de 2016, del president de l'Agència Valenciana del Turisme, per la qual es convoquen les ajudes 2016 de l'Agència Valenciana del Turisme dirigides a la celebració d'activitats esportives i culturals d'impacte turístic internacional a la Comunitat Valenciana, l'Ordre 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores, per a la convocatòria i la concessió d'ajudes per l'Agència Valenciana del Turisme, la Llei 38/2003, de 17 de novembre, General de Subvencions i el seu reglament, aprovat pel Reial Decret 887/2006, de 21 de juliol, i la resta de normativa d'aplicació.  
Segon. La competència per a dictar la present proposta, l'ostenta la directora de l'Agència Valenciana del Turisme d'acord amb les competències assignades per l'article 9 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, així com l'article 8.4, de la Resolució de 7 de març de 2016, citada en el fonament primer.  
  
Tercer. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'estableix que es podran refondre en un únic acte, acordat per l'òrgan competent, les resolucions administratives de la mateixa naturalesa, i s'hi especificaran les persones o altres circumstàncies que individualitzen els efectes de l'acte per a cada interessat.  
Quart. L'article 24.4 de la Llei 38/2003, de 17 de novembre, General de Subvencions, estableix que s'haurà de notificar la proposta de resolució i concedir un termini de 10 dies per a la presentació d'al·legacions.  
Cinqué. L'article 59, apartat 6, lletra b, en relació amb l'article 60, apartat 2, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, contempla la possibilitat que els actes administratius siguen objecte de publicació, amb efectes de notificació i així està previst en l'article 9.3 de la Resolució de 7 de març de 2016, per la qual es convoquen les presents ajudes.  
  
Vistos els anteriors antecedents de fet i fonaments de dret, es proposa:  
  
I. Denegar la subvenció als sol·licitants de les ajudes corresponents al programa 1, Suport a la realització d'activitats esportives d'impacte turístic internacional, i al programa 2, Suport a la realització d'activitats culturals d'impacte turístic internacional, de la Resolució de 7 de març de 2016, per la qual es regeix aquesta convocatòria, que es detallen en el document Annex de la present proposta.  
  
II. Publicar aquesta proposta en el Diari Oficial de la Comunitat Valenciana, amb efectes de notificació, i es concedeix un termini de 10 dies hàbils, a comptar de l'endemà de la publicació, per a la presentació d'al·legacions i es posa de manifest l'expedient als interessats.  
  
  
València, 12 de juliol de 2016.- La directora de l'Agència Valenciana del Turisme: Raquel Huete Nieves.